Irie Darlings

Irie Darlings er et norsk band fra Bodø startet opp i Bodø med Bjørn Jervås (gitar/sang) Harald Olaussen (trommer) og Bård Toftebakk (bass). Alle tre med lang erfaring fra en rekke band i Bodø før dette. Musikalsk var dette rock med enkelte reggaelåter og enkelte coverlåter.

Historie
Bandet debuterte som Karaokekameratene på «Sinus» andre juledag 1990 før de skiftet navn til Karaoke Kids. Kort tid etter debutkonserten fikk de med seg Roy Døhring (gitar) Papa Abdou Joof (afrikansk tromme) og Terje «DJ Buzze B» Larsen (scratching) før de hadde en ny konsert  14. februar 1992 ved samme scene. Musikalskt var de en blanding av rock, rap og reggae. Der den litt tyngre rocken satt lengst framme i lydbildet. 
Bandet spilte nå stort sett egenkomponerte låter og i april 92 skifter de musikalsk stil til Irie Darlings, og reggae.

Som Irie darlings debuterte de som oppvarmingsband for Jokke & Valentinerne på Rockefeller i mai 1992. Rundt årsskiftet 1993 sluttet Olaussen på trommer og Rocky Machine overtok en kort periode før Per Willy Larsen ble med i slutten av januar 1993.

Bandet produserte flere demoer og en av disse ble sendt til High Times Records på Jamaica. Her fikk de platekontrakt våren 1993. High Times fikk rettighetene for Jamaica, mens Zone Productions skrev kontrakt året etter for Norge. I april/mai 1994 spilte bandet inn debutalbumet og flere singler og debutalbumet på Jamaica. Flere bidrag til senere album ble også spilt inn. De fikk med seg en rekke jamaicanske reaggaeartister med på  innspillingene, som artistene Big Youth, Sly Dunbar, Robbie Shakespearog produsentene Earl Chinna Smith og Donovan Joseph.

Bandet spilte minst en konsert i Kingston under oppholdet på øya og de oppnådde en 15.-plass på en jamaicansk hitliste. Senere på sommeren var de også på 10 i skuddet med låten Tribulation. Bandet spilte på Oslo rock festival både i 93 og 94.

I februar 95 var de på en Sør-Norges-turne. Etter dette sluttet trommisen P. W. Larsen for å bli erstattet av Vegard Leite. Rett etter sluttet også Joof og ble erstattet av Stian Einmo. Dette oppsettet debuterte i slutten av mars 1995 på Fauske.

I begynnelsen av april 1995 startet de på en større Europaturne i Rendsburg i Tyskland, som hadde navnet «Dreadlocks Over Babylon Tour 95». Den inkluderte ca. 40 konserter i Norge, Sverige, Tyskland og Østerrike, og ble avsluttet på Sinus 16. mai. I Tyskland og Østerrike hadde de med seg DJ, G. Bravo som oppvarming. Denne turneen ble fulgt opp med en ny Europaturne fra midten av desember 1995 til begynnelsen av februar 1996. I januar, midt under turneen, sluttet så Terje Larsen i bandet. På denne turneen var de for anledningen utvidet med; Johnny Diamond fra Jamaica,(vokal) Ronnie Dread(perkusjon) og Even Høgseth (trombone/tangenter).

Dread og Høgseth ble etter dette faste medlemmer av bandet. Etter dette ble også Finn Robert «FRO» Olsen brukt som session-gitarist ved flere anledninger da Døhring var flyttet til USA. Døhring var gitarist under en kombinert studio og turne opphold på Jamaica sommeren 1996, før Olsen var tilbake hele høsten 1996. I denne perioden brukte de ved flere anledninger Line Majormoen (saksofon). Tett etter sluttet Toftebakk. Som en følge av dette gikk Høgseth over til å spille bass.

I desember 96 var de i NRK studio i Bodø med Sigbjørn Nedland som produsent og spilte inn «Torskevise» med Jon Hveding som session gitarist. 16. august 1997 spilte de så på en Redd barna konsert i Dyreparken i Kristiansand. Denne ble den siste spillingen til bandet før en lengre pause. Våren 98 ble bandets driftselskap Irie Darlings A/S slått konkurs.

Senere har Jervås startet Manna i lag med ex Irie Darlings musikerne; Hveding (gitar) P. W. Larsen (trommer) Leithe (vokal/gitar) og Toftebakk (bass). Ex Irie Darlingsene Dread, Høgseth og Majormoen startet senere Misvær Ska Forening.

Diskografi

Album

Xaymaca (Zone Productions 1994)

Singler

Babylon Fall 7" (High Times Records 1993)
Beat Down Babylon (feat. Big Youth) 7" (High Times Records 1993)
Tribulation CDEP (Zone Productions 1994)
African Beauty CDEP (Zone Productions 1995)
Splitt 7" EP (m/ Skanksters) 7" EP (Underground Records 2000)

Norske rockegrupper
Kultur i Bodø